
HOTĂRÂREA nr.  248/ 2022
privind stabilirea salariilor de bază pentru funcțiile publice și funcțiile contractuale din cadrul aparatului de specialitate al Primarului Municipiului Lupeni începând cu data de 1 ianuarie 2023

hotărârea a fost aprobată prin vot liber exprimat cu unanimitate de voturi
Consiliul local al Municipiului Lupeni,


Având în vedere Proiectul de hotărâre nr. 249/ 2022 precum și Referatul de aprobare nr. 40.169/ 29 decembrie 2022 prezentat de domnul Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni stabilirea salariilor de bază pentru funcțiile publice și funcțiile contractuale din cadrul Aparatului de specialitate al Primarului Municipiului Lupeni începând cu data de 1 ianuarie 2023;

Văzând Raportul comun nr. 40.183/ 29 decembrie 2022 prezentat de Direcția Economică și Biroul Resurse Umane din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere procesul verbal de negociere cu sindicatul reprezentativ – Uniunea Sindicatelor Funcționarilor Publici și Personalului Contractual „Forța Legii” din care rezultă îndeplinirea condiției de consultare a reprezentanților salariaților, cu privire la stabilirea salariilor, înregistrat la Primăria Municipiului Lupeni sub nr. 40.133 semnat la data de 29 decembrie 2022;

În conformitate cu prevederile art. 10, art. 11 alin. (1) - (4), art. 19 din Legea – Cadru nr. 153/ 2017 privind salarizarea personalului plătit din fonduri publice; 
Văzând prevederile:

- O.U.G nr. 131/ 2021 privind modificarea şi completarea unor acte normative, precum şi pentru prorogarea unor termene, ȋn vigoare şi ȋn anul 2023;

- H.G. nr. 1447/ 2022 pentru stabilirea salariului de bază minim brut pe ţară garantat în plată;

- O.U.G. nr. 152/ 2022 Ordonanţă de Urgenţă pentru modificarea și completarea Legii-cadru nr. 153/ 2017 privind salarizarea personalului plătit din fonduri publice;

- O.U.G. nr. 168/ 2022 - Ordonanţă de Urgenţă privind unele măsuri fiscal bugetare, prorogarea unor termene, precum și pentru modificarea și completarea unor acte normative;

- Legea nr. 283/ 2022 pentru modificarea şi completarea Legii nr. 53/ 2003 - Codul muncii, precum şi a Ordonanţei de urgenţă a Guvernului nr. 57/ 2019 privind Codul administrativ;


Ținând cont de prevederile art. 7 din Legea nr. 52/ 2003 privind transparenta decizională în administrația publică, republicată;

În baza dispozițiilor art. 129 alin. (2) lit. “d” și alin. (7) lit. “b” din OUG nr. 57/ 2019 privind Codul administrativ, cu modificările și completările ulterioare: 
H O T Ă R Ă Ş T E :

Art. 1 – Începând cu 1 ianuarie 2023, salariile de bază pentru funcțiile publice și funcțiile contractuale din cadrul Aparatului de specialitate al Primarului Municipiului Lupeni, se stabilesc la nivelul de salarizare prezentat în anexa nr. 1 la hotărâre.


Art. 2 – Coeficienții stabiliți prin Hotărârea Consiliul local al Municipiului Lupeni nr. 114/ 2017 pentru îndreptarea erorii materiale din Hotărârea Consiliului local al Municipiului Lupeni nr. 110/ 2017 privind stabilirea salariilor de bază pentru funcțiile publice și funcțiile contractuale din cadrul Aparatului de specialitate al Primarului Municipiului Lupeni rămân neschimbați fiind aplicați întocmai după încetare efectelor prorogării termenelor dispuse prin lege.

Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ.
Art. 4 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de Primarul Municipiului Lupeni, Direcția Economică și Biroul Resurse Umane iar la cunoştinţă publică prin grija Secretarului Municipiului Lupeni.

Lupeni, 





  30 decembrie 2022
           PREȘEDINTE DE ȘEDINȚĂ   
                 CONTRASEMNEAZĂ – SECRETAR GENERAL                           
              GHEORGHE ADRIAN FLORONESC
                               Jr. MARIUS CLAUDIU BĂLOI
